Kökur eru , eins og allir vita , samofnar jólunum og þótt þær séu oft einstaklega fallegar þá eru gömul kökuform ekki síðri . Þess vegna finnst okkur alger óþarfi að loka þau alltaf inn í skáp og leggjum til að þau verði nýtt í skreytingar um jólin . Tilvalið er að nota piparkökuform í jólaóróa . Sérlega fallegt getur verið að raða t.d. gömlum kökuformum með kertum í innan um greni á jólaborðinu , einnig er fallegt að setja rauðan borða utan um hringlaga flúrað kökuform og stinga einni eða tveimur greinum undir borðann og nota sem skraut á hurðina , svo og er tilvalið að setja kerti í kökuform út á tröppur þegar von er á gestum . Að auki má nota piparkökuform til að skreyta jólapakkana og úr þeim má einnig gera óróa . Hér er bara lítið brot af hugmyndum og leiðum til að nýta formin í annað en bakstur .